b"\n_START_ARTICLE_\nAdria\n_START_SECTION_\nHist\xc3\xb2ria\n_START_PARAGRAPH_\nHadria, fou una ciutat del Pic\xc3\xa8 (Picenum), prop de la costa de la mar Adri\xc3\xa0tica, entre els rius Vomanus i Matrinus._NEWLINE_Mazzochi li atribueix un origen etrusc. Dion\xc3\xads el vell de Siracusa podria haver-hi establert una col\xc3\xb2nia vers el 385 aC per\xc3\xb2 no s'ha pogut comprovar. La primera not\xc3\xadcia certa \xc3\xa9s la creaci\xc3\xb3 de la col\xc3\xb2nia romana el 282 aC. Durant els primers temps de la col\xc3\xb2nia romana va encunyar monedes amb la llegenda HAT. El 217 aC fou assolada per Ann\xc3\xadbal. El 209 aC va estar al costat de Roma encara contra Ann\xc3\xadbal. En temps de C\xc3\xa8sar August va rebre nous pobladors; al segle II apareix esmentada com Col\xc3\xb2nia Aelia Hadria, probablement perqu\xc3\xa8 fou restaurada per l'emperador Adri\xc3\xa0, la fam\xc3\xadlia del qual era origin\xc3\xa0ria de la ciutat. El ager Adrianus, \xc3\xa9s a dir la comarca d'Adria, fou un districte. All\xc3\xad s'ajuntaven la Via Sal\xc3\xa0ria i la Via Val\xc3\xa8ria. _NEWLINE_Amb el cristianisme fou seu d'un bisbat. Avui es diu Atri.\n_START_SECTION_\nEsports\n_START_PARAGRAPH_\nAl municipi trobem el Circuit Internacional d'Adria dedicat a les curses de motor."